**Գավառ համայնքի ղեկավար Գուրգեն Մարտիրոսյանի ուղերձը երիտասարդության**

**միջազգային օրվա առթիվ։**

Սիրելի' երիտասարդներ,

սրտանց շնորհավորում եմ ձեզ երիտասարդների միջազգային օրվա առթիվ:

Մարդու կյանքի լավագույն շրջանը երիտասարդությունն է՝ գունավոր ու աներևակայելի մտքերով, համարձակ ու խելահեղ նախաձեռնություններով: Ուստի մաղթում եմ, որ գիտակցեք ձեր առավելությունները, վայելեք երիտասարդությունը և թող ոչինչ չխանգարի ձեր կյանքի գեղեցիկ այդ ընթացքին:

Իսկ երիտասարդությունը կարևոր ուժ է մարդկության գործունեության բոլոր բնագավառներում։ Երիտասարդներն են մեր այսօրվա, վաղվա ու հուսալի ապագայի կերտողները՝ իրենց կենսունակությամբ, ստեղծագործ մտքով ու նորարարական գաղափարներով:

Մենք ունենք հրաշալի երիտասարդություն, ովքեր իրենց պատրաստակամությամբ օժանդակում են մեր համայնքի ակտիվ կենսակերպին ու զարգացմանը նպաստող կարևոր նախաձեռնություններին: Գավառի համայնքապետարանն էլ անում է հնարավոր ամենը՝ երիտասարդության դրսևորման համար ստեղծելով բարենպաստ պայմաններ ու միջավայր:

Եվս մեկ անգամ շնորհավորում եմ օրվա առթիվ, ցանկանում ամենալավն ու բարին, անհոգ ու երջանիկ օրեր:

***Լավագույն բարեմաղթանքներով՝ Գուրգեն Երվանդի Մարտիրոսյան***